钦定古今图书集成/明伦汇编/闺媛典/第352卷 > 《丽人赋》沈约
## 钦定古今图书集成/明伦汇编/闺媛典/第352卷 > 《丽人赋》沈约

有客，弱冠未仕，缔交戚里，驰骛王室，遨游许史，归而
称曰：“狭斜才女，铜街丽人，亭亭似月，嬿婉如春，凝情
待价，思尚衣巾，芳逾散麝，色茂开莲，陆离羽佩，杂错
花钿，响罗衣而不进，隐明灯而未前，中步襜而一息，
顺长廊而迥归，池翻荷而纳影，风动竹而吹衣，薄暮
延伫，宵分乃至，出暗入光，含羞隐媚，垂罗曳锦，鸣瑶”
动翠。来脱薄妆，去留馀腻。沾妆委露，理鬓清渠。落花
入领。微风动裾。